Treuzet gand diou jadennig meneziou krenn meineg,  Fouetet gand dour ar mor braz, goloet a groaziou,  Chapeliou hag ilizou, savet gand on tadou.  An dud a vev er vro-ze a zo kreñv ha kaled,  Vel nez eus ket er broiou hirio darempredet ;  Derhel a reont do giziou, do yez koz ha do feiz,  Hanvet em-beus ar vro-ze : Breiz-lzel, va bro Breiz  Mad ! er vro-ze benniget, demdost da Gemperle  E kastell Plesi-Nizon hanas25 La Villemarque,  Er bloaz mil eiz kant pemzeg, euz eur ouenn enoret,  A roas dezañ gwad yah ! gand eun ano brudet.  Ar beorien, ar re boaniet, a gave digemer  Gand an Intron galoneg, perhennez ar maner,  Dre labour ha kalz aket e rentas ar yehed  Deur baourez kêz, kanerez nhe-doa mui kar ebed.  Houmañ, dre anaoudegez, a gane dan Intron  He haerra kanaouennou, gand karantez wirion ;  Darn anezo zo chomet e-pad meur a vloavez  E maner koz Keransker, n eul levr keginerez.  Dan oad eur bloaz warn-ugent, La Villemarque a ya  Da skol vraz an dihellou, gand youl da studia ;  Unanet gand mignoned yaouank ha kaloneg,  E reas eur vad souezuz dre galz skridou gouizieg.  Touez e labourou kenta e kavom eur studi  Diwar-benn Bosenn Eliant, hag a ra doueti  Ar pez a goun Theodor euz barzoniez e vro,  Ar pez a hoanta ober, an hent a gemero.  Gweled a reer, dan ampoent, e laboure dija  War e levr kaer Barzaz Breiz, al levr dudiusa,  Pa oe greet dezañ n enor gand ministr ar studi  Da voned beteg Bro-Zaoz evid eur gefridi.  An oll hanvez ar goueliou kaer ha dispar a vez  Bep bloavez e Bro-Geumri evid enor ar yez.  Gand peger braz levenez o gwelas Theodor,  A zantas e garantez o kreski vid Arvor !  25